Teerin
At Teerin of Tuberkuloos (kurt Tb of Tbc) as en sjocht, diar faan mykobakteerien ütjliaset woort. Diarbi woort fööraal at long uungreben.

En traaden faan a minsken üüb a eerd haa sok bakteerien uun't lif, oober jo wurd ei aaltumaal kraank. Arke juar wurd son 10 miljoon minsken kraank, an gud 1 miljoon minsken sterew diar auer.

Kraanken kön mä antibiotika behaneld wurd, oober det düüret temelk loong. Daalang woort miast ei muar jin't Teerin imfet, auer det riisiko uun Sjiisklun an Euroopa ei so huuch as. Man föör raisen uun't faarder ütjlun koon det dach nuadag wees.

Mykobakteerien 
Minsken wurd fööraal faan det bakteerium Mycobacterium tuberculosis uungreben. Man uk ööder mykobakteerien kön faan diarten üüb a minsk auerspring:
 M. bovis, beesten
 M. caprae, siigen
 M. avium, fögler
 M. marinum, M. fortuitum an M. chelonae, fasker

Luke uk diar 

Kraankes